Budavárin alueen pormestari

**julistaa kilpailun,**

joka koskee viheralueelle, jota rajaavat Clark Ádám tér, Lánchíd utca ja Fridrich Born rakpart (topografiset numerot 14391, 14392 ja 14388), sijoitettavan muistomerkin valmistamista. Muistomerkillä halutaan muistaa Suomen kansalliseepoksen, Kalevalan, Unkariin ulottunutta vaikutusta.

**Kilpailun tarkoitus:** Yllä mainitulla alueella sijaitsee tällä hetkellä Akseli Gallen-Kallelan (1865-1931), suomalaisen taidemaalarin, arkkitehdin ja teollisen muotoilijan muistomerkki. Hänen elämässään kalevalainen maailma oli tärkeä. Kilpailussa on kyse suomalaisen eepoksen, Kalevalan, ja unkarilaisten kääntäjien muistoksi julkiseen tilaan sijoitettavan taideteoksen suunnittelemisesta. Samalla halutaan muistaa myös näiden kahden kansan keskinäistä ystävyyttä, kulttuurisuhteita ja Kalevala-eeposta.

**Kilpailun luonne:** avoin, kansainvälinen kilpailu

**Ohjeet kilpailua varten:** Aluehallintomme ei aseta ehtoja teoksessa käytettävän materiaalin suhteen. Aluehallinnon kotisivuilla on nähtävissä taideteosta varten ehdotetun paikan kartta sekä kilpailuun osallistumista varten täytettävät lomakkeet. Kilpailuun voi lähettää useammankin teoksen, ja yhtä teosta varten voi olla vain yksi suunnitelma. Luovuttamalla teoksensa kilpailua varten kilpailija samalla hyväksyy kilpailun ehdot.

**Kilpailuun osallistuminen:** Kilpailuun osallistutaan nimimerkillä, joten kilpailuteokset tunnistetaan nimimerkin avulla. Kilpailuun osallistujan on toimitettava kilpailun järjestäjälle

suuri kirjekuori, johon on merkitty nimimerkki ja joka sisältää:

* Ainakin yhden sivun (A4) pituisen unkarin-, suomen- tai englanninkielisen selvityksen siitä, kuinka ehdotettu teos liittyy Kalevalaan ja sen Unkariin ulottuneen vaikutuksen maailmaan sekä sen sijoituspaikkaan.

* Korkeintaan A3-kokoisen selkeän piirroksen, luonnoksen tai yhdistelmäkuvan teoksesta. Kuvasta tulee ilmetä myös, kuinka teos sopii ympäristöönsä.
* Mittasuhteessa M=1:10 tai M=1:5 vapaavalintaisesta materiaalista valmistetun pienoismallin teoksesta.
* Mittasuhteessa M=1:1500 valmistetun kuvauksen taideteoksen sijoittamisesta puistoon ja sen ympäristöön mahdollisesti tehtävistä muutoksista.
* Selosteen, jossa esitetään teoksen valmistumisen aikataulu ja toteutus ehdotetun valmistusmateriaalin perusteella.

pieni kirjekuori, johon on merkitty nimimerkki ja joka sisältää:

* Kilpailijan henkilötiedot (nimi ja yhteystiedot), ammatillisen CV:n ja nimimerkin.

**Kipailuun osallistumisen paikka ja määräaika:**

Kilpailuun osallistutaan käymällä henkilökohtaisesti Budavárin aluehallinnon pormestarin viraston asiakaspalvelussa (Kapisztrán tér 1., 1014 Budapest) tai postitse osoittamalla lähetys pormestarille (Kapisztrán tér 1., 1014 Budapest) määräaikaan mennessä kirjekuoressa, johon ei ole merkitty lähettäjän nimeä.

Kilpailuteokset on toimitettava perille viimeistään 18.2.2019 klo 16.

**Kilpailuteosten palkitseminen:** Parhaasta teoksesta myönnetään 2000:n euron suuruinen palkinto.

**Kilpailuteosten arviointi ja tulosten julkistaminen:** Osallistumalla kilpailuun kilpailijat hyväksyvät Budavárin aluehallinnon pormestarin tehtävään pyytämän arviointilautakunnan ehdotukseen pohjaavan, kunnanvaltuuston tekemän päätöksen. Päätöksestä ei voi valittaa. Palkittaessa teos aluehallinto hankkii itselleen teoksen käyttöoikeuden. Kilpailun järjestäjä ei kuitenkaan ole velvollinen sijoittamaan voittajateosta julkiselle alueelle. Palkkion lisäksi kilpailijat eivät ole oikeutettuja vaatimaan kilpailun järjestäjältä taloudellista tai muuta tukea. Kunnanvaltuusto pidättää oikeuden julistaa kilpailu tuloksettomaksi. Kilpailun järjestäjä luovuttaa ja pyydettäessä lähettää kilpailuteokset - todistusta vastaan - takaisin kilpailjoille. Teoksia, joita niiden tekijät eivät ole ottaneet takaisin, kilpailun järjestäjä säilyttää enintään 60:n päivän ajan palautusilmoituksen lähettämisestä.

**Lisätietoja kilpailusta:** Kilpailijat voivat saada lisätietoja Budavárin aluehallinnon pääarkkitehtitoimistosta, pääarkkitehti Éva Csányilta (Kapisztrán tér 1, 1014 Budapest, foepitesz@budavar.hu).

**Liitteet:** asemapiirustus, lomakkeet

Budapest, 26.10.2018

dr. Tamás Nagy Gábor

pormestari

Budavárin aluehallinto